CELEX: 32005D0049
Language: bg
Date: 2005-01-18 00:00:00
Title: Решение на Съвета от 18 януари 2005 година относно правилата за работа на комитета, предвиден в член 3, параграф 3 от приложение I към Протокола относно Статута на Съда на Европейските общности

Важна правна забележка

|

32005D0049

Официален вестник n° L 021 , 25/01/2005 стр. 0013 - 0014 Официален вестник n° L 159 , 13/06/2006 стр. 0070 - 0071

		20050118Решение на Съветаот 18 януари 2005 годинаотносно правилата за работа на комитета, предвиден в член 3, параграф 3 от приложение I към Протокола относно Статута на Съда на Европейските общности(2005/49/EО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Договора за създаване на Европейската общност за атомна енергия,като взе предвид Протокола относно Статута на Съда, изменен с Решение 2004/752/EО, Евратом на Съвета от 2 ноември 2004 г. относно създаването на Съд на публичната служба на Европейския съюз [1], и по-специално член 3, параграф 3 от приложение I към протокола,като взе предвид препоръката на председателя на Съда на Европейските общности от 2 декември 2004 г.,като има предвид, че:(1) Член 3, параграф 3 от приложение I към Протокола относно Статута на Съда предвижда създаването на комитет, който се състои от седем лица, избрани измежду бивши членове на Съда на Европейските общности и на Първоинстанционния съд, както и измежду юристи с призната компетентност.(2) По силата на горепосочения параграф 3, правилата за работа на този комитет се определят от Съвета, с решение, взето с квалифицирано мнозинство, по препоръка на председателя на Съда на Европейските общности. Тази разпоредба следва да бъде прилагана,РЕШИ:Член 1Правилата за работа на комитета, предвиден в член 3, параграф 3 от приложение I към Протокола относно Статута на Съда на Европейските общности, са установени в приложението към настоящото решение.Член 2Настоящото решение влиза в сила в деня след публикуването му в Официален вестник на Европейския съюз.Съставено в Брюксел на 18 януари 2005 година.За СъветаПредседателJ.-C. Juncker[1] ОВ L 333, 9.11.2004 г., стр. 7.--------------------------------------------------20050118ПРИЛОЖЕНИЕПравила за работа на комитета, предвиден в член 3, параграф 3 от приложение I към Протокола относно Статута на Съда на Европейските общности1. Комитетът се състои от седем лица, избрани измежду бивши членове на Съда на Европейските общности и на Първоинстанционния съд, както и измежду юристи с призната компетентност.2. Тези лица се назначават за период от четири години. В края на този период те могат да бъдат преназначавани.3. Комитетът се председателства от един от неговите членове, определен за тази цел от Съвета.4. Генералният секретариат на Съвета отговаря за секретариата на комитета. Той осигурява необходимата административна подкрепа за работата на комитета, включително превода на документи.5. Заседанията на комитета са редовни, ако присъстват поне петима от неговите членове.Комитетът приема решенията си с обикновено мнозинство. Ако е налице равенство на гласовете, решаващ глас има председателят.6. Членовете на комитета, на които се налага да пътуват извън обичайното си местопребиваване, за да изпълнят задълженията си, имат право на възстановяване на разноските си и право на компенсации съгласно условията, установени в член 6 от Регламенти № 422/67/EИО и № 5/67/Евратом на Съвета от 25 юли 1967 г. относно определяне на възнаграждението на председателя и членовете на Комисията, на председателя, на съдиите, на генералните адвокати и на секретаря на Съда на Европейските общности, както и на председателя, на членовете и на секретаря на Първоинстанционния съд [1].Съответните разходи се поемат от Съвета.[1] ОВ 187, 8.8.1967 г., стр. 1. Регламент, последно изменен с Регламент 1292/2004/ЕО, Евратом (ОВ L 243, 15.7.2004 г., стр. 23).--------------------------------------------------